stanford-oval/wikipedia huggingface dataset:
הראל השקעות

| --- | --- |
הראל השקעות בביטוח ושירותים פיננסים בע"מ

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  הראל
 מייסדים:  ארנסט ומרגוט המבורגר
 תקופת הפעילות:  1935–הווה (כ־90 שנה)
 מיקום המטה:  רמת גן 
 משרד ראשי:  בית הראל, אבא הלל 3, רמת-גן
 בעלות:  משפחת המבורגר 49.5% ציבור 50.5%
 ענפי תעשייה:  ביטוח ושירותים פיננסיים
 מוצרים עיקריים:  ביטוח בריאות, ביטוח כללי, ביטוח אשראי למגורים, ביטוח חיים, קרנות פנסיה, קופות גמל, קרנות נאמנות, ניהול תיקי השקעות, תעודות סל ושירותים פיננסים נוספים
 שווי שוק:  11.3 מיליארד ש"ח (26 בינואר 2025)
 הכנסות:  39.4 מיליארד ש"ח כולל פרמיות ודמי גמולים (2023)
 רווח:  611 מיליון ש"ח - רווח כולל (2023)
 הון עצמי:  8.95 מיליארד ש"ח (2023)
 סך המאזן:  145 מיליארד ש"ח (2023)
 נשיא:  גדעון המבורגר
 יו"ר:  יאיר המבורגר
 מנכ"ל:  ניר כהן
  
 הראל ביטוח ופיננסים
 
הראל השקעות בביטוח ושירותים פיננסים בע"מ (הראל ביטוח ופיננסים) היא קבוצה העוסקת בביטוח ופיננסים. הראל היא חברה ציבורית ומניותיה נסחרות בבורסה לניירות ערך בתל אביב וכלולות במדד תל אביב 35.
הקבוצה עוסקת בביטוח בריאות (בריאות, ביטוח סיעוד, ביטוח ריפוי שיניים וביטוח נסיעות לחו"ל), ביטוח כללי (ביטוח רכב, ביטוח דירות, ביטוח חבויות, ביטוח משכנתאות וביטוח אשראי), ביטוח חיים קרנות פנסיה, קופות גמל, קרנות השתלמות, ניהול תיקי השקעות, תעודות סל, קרנות נאמנות ושירותים פיננסיים נוספים. כמו כן פועלת הקבוצה בתחום האשראי. במדד המותגים של גלובס בשנים 2023 ו-2024 הקבוצה מדורגת ראשונה בתחום הביטוח והפנסיה.
היסטוריה > פרשת המעילה ב"הראל בית השקעות"

בשנת 1999 רכשה הראל את מלוא הבעלות בחברת הברוקרים "אייל ניירות ערך" (בה הייתה לה כבר בעלות חלקית), ורכשה בהמשך גם את החברות: "איכות שוקי הון", "גוונים פיננסיים" של אביאם סלע, "מנוף חברה לניהול קופות גמל" וקופת הגמל "נתיב", במטרה להפוך את הראל לקבוצה פיננסית שבה גם פעילות מסחר ושירותי ברוקראז' ופעילות של ניהול נכסים לסוגיו: תיקי השקעות, קרנות נאמנות וקופות גמל. כדי לרכז פעילות זאת הוקמה חברת "הראל שוקי הון" שהפכה ל"הראל בית השקעות".
בשנת 2007, הודה גיא ויסמן, המשנה למנכ"ל "הראל בית ההשקעות" במעילה בסך 123 מיליון שקל. החל מ-2003, קשר ויסמן באופן לא חוקי קשר עם לקוחות וחברים ופתח חשבונות על שמם בשותפות סמויה עמו. הוא ניצל את מעמדו ואת סמכויותיו הנרחבות כדי לרכוש בכספי החברה אופציות על מדד המעו"ף עבור החשבונות המוסווים, ונטל לעצמו את עיקר הרווחים מהעסקות שביצע. כתוצאה מהפעילות זו חסרו 123 מיליון שקל בחשבונות הנוסטרו של "הראל בית השקעות". ויסמן ביצע באורח שיטתי פעולות שונות שנועדו להעלים ולטשטש את פעילותו, וכללו העברות כספים ורישומים פיקטיביים ושקריים בספרי החשבונות ובכרטיסי הבנק של החברה.
בשנת 2010 נידון ויסמן לעשר שנות מאסר. את ההפסדים כיסתה הזרמת הון מיידית של חברת האם והביטוח של החברה, כך שלא נגרם נזק ללקוחות החברה.
פעילות

בשנת 2023, הראל ביטוח ופיננסים הייתה קבוצת הביטוח והפיננסים הגדולה בישראל בהיקף פרמיות. היקף המאזן של החברה הסתכם בכ-145 מיליארד ש"ח, נכון ל-31 בדצמבר 2023 (בהשוואה לכ-135 מיליארד ש"ח נכון ל-31 בדצמבר 2022).
בשנת 2023 נתח השוק של הראל עמד על כ-23.7%, בהתאם לדוחות הכספיים שפורסמו ברבעון השלישי של שנת 2023. זאת הייתה השנה השלישית ברציפות בה היה לחברה גידול בסך הפרמיות ודמי הגמולים. הצמיחה בשנת 2023 עמדה על כ-5% והפרמיות ודמי הגמולים הסתכמו בכ-39.4 מיליארד ש"ח נכון לתום שנת 2023. הראל היא הקבוצה הגדולה בישראל בביטוחי בריאות עם נתח שוק של כ-38.2%, הראשונה בגודלה במונחי פרמיות בענפי הביטוח הכללי (non-life), השנייה בגודלה בהיקף הפרמיות בביטוח חיים ועם נתח שוק של 14.6% בקרנות נאמנות. סך הנכסים המנוהלים על ידי הקבוצה בביטוח, קרנות פנסיה, קופות גמל, קרנות נאמנות ושירותים פיננסים הסתכם בכ-453 מיליארד ש"ח, נכון ל-31 בדצמבר 2023.
פעילות > הראל חברה לביטוח בע"מ

הראל חברה לביטוח נוצרה בשנת 2002, כאשר מוזגו חברות הביטוח "שילוח", "סהר" ו"ציון", שהיו חברות בנות בשליטה מלאה של "הראל השקעות", לחברת ביטוח אחת. בשנת 2013 רכשה את תיק ביטוח החיים של אליהו חברה לביטוח בתמורה ל-210 מיליון שקל, כחלק ממהלך בו אליהו רכשה את חברת "מגדל". בשנת 2015, מוזגה גם הפעילות הביטוחית של דקלה חברה לביטוח בע"מ, אשר התמחתה בביטוחי בריאות וסיעוד, לתוך הפעילות הביטוחית של הראל חברה לביטוח.
בפעילותה של הראל בתחום החיסכון ארוך הטווח (הכולל ביטוח חיים, פנסיה, גמל והשתלמות), סך הפרמיות שהורווחו ודמי הגמולים בשנת 2023 הסתכמו לכ-25 מיליארד ש"ח, לעומת 23 מיליארד ש"ח ב-2022, גידול של כ-8.6%. הראל היא השנייה בגודלה בביטוח חיים בהיקף הפרמיות, אשר הסתכמו בשנת 2023 בכ-6.3 מיליארד ש"ח. להראל נתח שוק של כ-17.8% בתחום קרנות הפנסיה ונתח שוק של כ-9% בקופות הגמל. בתחום הביטוח הכללי (הכולל ביטוח רכב, ביטוח דירות, ביטוח חבויות, ביטוח משכנתאות וביטוח אשראי) הראל מהווה כחברה הראשונה בגודלה בתחום בשנת 2023 (במונחי פרמיות), שהסתכמו בכ-5 מיליארד ש"ח.
הראל מבטחת את השלוחות הישראליות של תאגידים רב-לאומיים רבים, הפועלים בישראל והיא "Global Partner" של חברות ענק בינלאומיות, כגון: Zurich ,Allianz ,AXA Royal & Sun Alliance, HDI-Gerling, QBE If P&C, סוויס רה, China Re, Starr, Tokio Marine, The Hartford, Chubb, Berkshire Hathaway, Dubai Insurance, China Taiping, Berkley, Sukoon.
ב-30 באוקטובר 2019 החליטה החברה שלא לשווק עוד ביטוחים סיעודיים פרטיים.
בדצמבר 2021 הושלמה רכישת הפעילות הביטוחית של חברת הביטוח "שירביט". במסגרת "הראל" קרויה פעילות זו "שירביט מבית הראל ביטוח ופיננסים"..
פעילות > הראל פיננסים אחזקות בע"מ

הזרוע הפיננסית של קבוצת הראל, מתמקדת בשלוש פעילויות בשוק ההון, כאשר כל פעילות מנוהלת באמצעות חברות בנות: ניהול קרנות נאמנות באמצעות חברת הראל פיא, ניהול תעודות סל באמצעות חברת הראל סל וניהול תיקי השקעות באמצעות חברת הראל ניהול תיקים. נכון ליום 31.12.2023 ניהלה הראל פיננסים נכסים בסך של 92.7מיליארד ש"ח עבור לקוחות פרטיים, תאגידים וגופים מוסדיים.
פעילות > חברות בנות

הראל פנסיה וגמל בע"מ (100%) – החברה המנהלת של קרנות הפנסיה, קופות הגמל וקרנות ההשתלמות של הראל.
ב.ס.ס.ח. - החברה הישראלית לביטוח אשראי בע"מ (50%) - עוסקת בביטוח אשראי (ייצוא ושוק מקומי). החברה מוחזקת בשליטה משותפת של הראל ו-החברה מוחזקת בשליטה משותפת של הראל ו-Allianz Trade (Euler-Hermes דאז), חברת ביטוח האשראי הגדולה בעולם. שהייתה במקור פעילות הביטוח לטווח קצר של "החברה הישראלית לביטוח סיכוני סחר חוץ" (בסס"ח) הממשלתית שנרכשה על ידי הכשרה חברה לביטוח שמכרה אותה ל"הראל השקעות" ב-2006.
אי. אם. אי. - עזר חברה לביטוח משכנתאות בע"מ (EMI) (100%) - פועלת בישראל כמבטח בענף ביטוח אשראי למגורים המובטח במשכנתא.
קרן החיסכון לצבא הקבע – ניהול קופות גמל בע"מ (100%) – החברה המנהלת של קרן ההשתלמות קרן החיסכון לצבא הקבע.
לעתיד חברה לניהול קרנות פנסיה בע"מ (79%) – החברה המנהלת של קרן הפנסיה עתידית קופת פנסיה.
הראל 60+ בע"מ (100%) – החברה פועלת בתחום המשכנתאות ומשכנתאות ההפוכות – הלוואות לכל מטרה לבני 60 ומעלה.
המצפן – שותפים לדרך בע"מ (100%) – חברת הלוואות ליזמים ולעסקים בינוניים.
Interasco Societe Anonyme General Insurance S.A.G.I ‏(94%) - חברת ביטוח המאוגדת ביוון. פועלת ביוון ופועלת בתחום הביטוח הכללי ובתחום ביטוחי בריאות.
Turk Nippon Sigorta A.S. ‏(100%) - חברת ביטוח המאוגדת בטורקיה. פועלת בטורקיה בתחומי הביטוח הכללי וביטוחי הבריאות.
אחריות תאגידית

בהקשר של אחריות תאגידית הראל תורמת ותומכת בעמותות מתחומים שונים ומעודדת את עובדיה למעורבות ותרומה פעילה בקהילה. בשנת 2024 הראל דורגה בפעם העשירית ברציפות בדירוג "פלטינה פלוס" הדירוג הגבוה ביותר בדירוג ארגון "מעלה", המדרג עשרות חברות במשק בהיבטים של אחריות תאגידית. כמו כן, בשנת 2023 פרסמה הראל את דו"ח האחריות התאגידית השישי של הקבוצה, לשנים 2021-2022.
סלע קפיטל

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 סימול:  סלענד
 מייסדים:  שמואל סלבין, אלי בן חמו
 תקופת הפעילות:  2007–הווה (כ־18 שנים)
 משרד ראשי:  מגדל משה אביב, רמת גן
 ענפי תעשייה:  נדל"ן מניב
 שווי שוק:  2.13 מיליארד ש"ח (26 בינואר 2025)
 הכנסות:  354 מיליון ש"ח (2023)
 רווח תפעולי:  323 מיליון ש"ח (2023)
 רווח:  180 מיליון ש"ח (2023)
 הון עצמי:  2.31 מיליארד ש"ח (2023)
 סך המאזן:  5.37 מיליארד ש"ח (2023)
 יו"ר:  שמואל סלבין
 מנכ"ל:  גדי אליקם
  
 http://www.sellacapital.com/
 
סלע קפיטל נדל"ן בע"מ המוכרת בשמות המקוצרים "סלע נדל"ן" ו"סלע קפיטל" היא קרן השקעות במקרקעין ישראלית המחזיקה ומנהלת נדל"ן מניב.
היסטוריה

"סלע נדל"ן" הוקמה ביוני 2007 כחברה פרטית על ידי מנכ"ל משרד האוצר לשעבר, שמואל סלבין, ואלי בן חמו. במרץ 2008 החברה הונפקה בבורסה לניירות ערך בתל אביב והיא הפכה לחברה ציבורית.
בפברואר 2018 רכשה את המתחם התעשייתי "מרכזים 2000" בחולון תמורת 111 מיליון שקל
בפברואר 2019 רכשה 50% מנכס מניב ברמלה ב-21 מיליון שקל.
בדצמבר 2019 רכשה נכסים בתל אביב ובבני ברק ב-151 מיליון שקל.
נכון לשנת 2020 יושב ראש דירקטוריון החברה הוא שמואל סלבין, ומנכ"ל החברה הוא גדי אליקם. לחברה פטור ממס חברות, ומשרדיה שוכנים במגדל משה אביב שברמת גן.
נכסי החברה

| --- | --- |
 14 קומות במגדל משה אביב  מגדל פז 2, רמת גן  בניין אסותא, רעננה  אשדר 2000, תל אביב  בית אדר, נתניה  גלובל פארק, לוד:  בית הפירמידה, אור יהודה  מגדל פלטינום, תל אביב  תחנות דלק בראשון לציון ופתח תקווה  מלון נפטון באילת  בית צבי ירושלים
בעלי עניין

כ-17.31% ממניות החברה מוחזקות על ידי המוסדיים. "הפניקס קופות גמל" מחזיקה בכ-5.16% ממניות החברה. ו"מור קרנות נאמנות" מחזיקה בכ-5% ממניות החברה.
הערות שוליים

1 2 3 4 5  סלע קפיטל: נתונים כספיים באתר מאי"ה.
↑  REIT
↑   ערן אזרן, סלע קפיטל רכשה את המתחם התעשייתי "מרכזים 2000" בחולון ב-111 מיליון שקל, באתר TheMarker‏, 7 בפברואר 2018
↑  סלע קפיטל נדל"ן רכשה 50% מנכס מניב ברמלה ב-21 מיליון שקל
↑  גיא ליברמן, ‏סלע נדל"ן רכשה נכסים בת"א ובבני ברק ב-151 מיליון שקל, באתר גלובס, 18 בדצמבר 2019
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • הפניקס בית השקעות • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל • ורטקס ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |
ערך זה הוא קצרמרבנושא חברות. אתם מוזמנים לתרום לוויקיפדיה ו.
IBI בית השקעות

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  אי.בי.אי
 מייסדים:  צבי לובצקי, דוד ויסברג
 תקופת הפעילות:  1971–הווה (כ־54 שנים)
 מיקום המטה:  תל אביב-יפו 
 משרד ראשי:  תל אביב
 בעלות:  דוד ויסברג (20.18%)  צבי לובצקי (20.18%)  עמנואל קוק (20.11%)  יעקב אלכסנדר (19.17%)
 ענפי תעשייה:  ניהול השקעות
 שווי שוק:  2.58 מיליארד ש"ח (26 בינואר 2025)
 הכנסות:  803 מיליון ש"ח (2023)
 רווח תפעולי:  251 מיליון ש"ח (2023)
 רווח:  189 מיליון ש"ח (2023)
 הון עצמי:  730 מיליון ש"ח (2023)
 סך המאזן:  1.27 מיליארד ש"ח (2023)
 יו"ר:  עדו דב קוק
 מנכ"ל:  דוד לובצקי
  
 www.ibi.co.il
 
סמליל החברה עד 2020
סמליל ישן של החברה
אי.בי.אי. בית השקעות בע"מ (IBI) הוא בית השקעות ישראלי, המתמחה בשירותים ומוצרים פיננסיים, בהם ניהול השקעות, ברוקראז', מסחר עצמאי בבורסה, קרנות נאמנות, מוצרי השקעה אלטרנטיביים ותוכניות הטבה לעובדים ומנוהל על ידי דייב לובצקי.
לפי נתוני החברה במצגת משקיעים לסיכום 2023, אי.בי.איי מנהלת 37.1 מיליארד ₪ בניהול תיקים (מהם 22.3 מיליארד שקל ללקוחות מוסדיים ו-14.8 לתאגידים, פרטיים ופרימיום), 17 מיליארד שקל בקרנות נאמנות, 13.5 מיליארד בקרנות מסורתיות, 3.5 מיליארד בקרנות פסיביות וכ-10.8 מיליארד שקל בקרנות אלטרנטיביות.
היסטוריה

"אי.בי.אי. בית השקעות" הוקם ב-1981 בשם "גחלת חברה להשקעות", משנת 1984 היה לחברה ציבורית שמניותיה נסחרות בבורסה בתל אביב. החברה החזיקה ב-49% מקבוצת "אי.בי.אי. אחזקות", קבוצה של חברות שירותי ברוקראז'. הקבוצה החלה את פעילותה בשנת 1971 עם הקמתה של "אמבן אכוונת משאבים בנאמנות", שעוסקת בניהול כספים וייעוץ למשקיעים מוסדיים. החברה הוקמה על ידי צבי לובצקי ודוד וייסברג וב-1975 הצטרף אליהם עמנואל קוק. בהמשך הוקמו פעילויות נוספות, ב-1973 הוקמה "אי.בי.אי שירותי בורסה" וב-1978 הוקמה "אי.בי.אי ניהול קרנות נאמנות". "גחלת" הוקמה כחברת השקעות של לובצקי, וייסברג וקוק בשיתוף עם חברת הביטוח "הסנה". אחת ההשקעות הראשונות שלה הייתה בעיתון הכלכלי היומי גלובס. "גחלת" החזיקה 25% ממניות העיתון בעת הקמתו.
בשנות ה-90 שימש "אי.בי.אי. בית השקעות" כנציג בנק ההשקעות האמריקאי מריל לינץ' בישראל.
בשנת 2005, עברה הקבוצה מהלך של ארגון מחדש של מבנה החברה. שלושת המייסדים מכרו לקובי אלכסנדר, מייסדה של חברת קומברס, רבע מהחזקותיהם בקבוצה: 12.64% ממניות "גחלת" ו-25% ממניות "אי.בי.אי אחזקות", תמורת 50 מיליון שקל. "גחלת" גם רכשה מיואב קפלן, שהיה אחד המנהלים הבכירים בקבוצה, את אחזקותיו (20%) בחברה-הבת "אי.בי.איי ניהול קרנות נאמנות". מיד אחר כך הקצאה "גחלת" 550 אלף מניות, שיהוו 40% מהון החברה, לארבעת בעלי השליטה, תמורת החזקותיהם ב"חברת אי.בי.אי אחזקות", חברה פרטית שחלקה עם "גחלת" את השליטה בחברות המשתייכות לקבוצה. שם החברה גם שונה מ-"גחלת חברה להשקעות" ל-"אי.בי.אי. בית השקעות".
בשנת 2006, השיקה הקבוצה פעילות בתחום קופות הגמל וההשתלמות. בשנת 2013, רכשה את קופות הגמל של בית ההשקעות תמיר פישמן. עם השלמת העסקה גדל היקף הנכסים של אי.בי.אי בתחום הגמל ל-2.5 מיליארד שקל. בשנת 2018 מיזוגה את פעילות הגמל וההשתלמות עם פעילות בית ההשקעות הלמן אלדובי בתחום. במסגרת העסקה העבירה אי.בי.אי את פעילויות הגמל וההשתלמות שלה לניהול הלמן אלדובי גמל ופנסיה, ורכשה במקביל 35% ממניות בית ההשקעות הלמן אלדובי.
נכון לשנת 2019 מנוהל IBI על ידי דייב לובצקי, ושלושת השותפים-מייסדים ממשיכים להיות פעילים כחברים בדירקטוריון החברה.
בינואר 2021 רכשה הקבוצה את חברת טאלנט אשר ניהלה תיקי השקעות בהיקף של 1.2 מיליארד ש"ח.
במרץ 2021 בית ההשקעות IBI עבר תהליך מיתוג מחדש אשר במסגרתו הלוגו הוחלף.
ב-2022 הקים IBI את DATACOM, קרן השקעות אלטרנטיבית המשקיעה בנדל"ן מניב מסוג תשתיות דיגיטליות ופועלת בשיתופי פעולה עם חברות נדל"ן מניב בארצות הברית.
ב-2023 הושלמה עסקה בה רכשה IBI דרך ארבע עונות, 30% מתזרים ההכנסות העתידיות של קבוצת נטו תכנון פיננסי, חברה לתכנון פיננסי וניהול עושר.
ב-2024 הושלמה עסקה שבמסגרתה רכשה IBI מפסגות קרנות פסיביות המנהלות כ-28 מיליארד שקל, תמורת כ-147 מיליון שקל.
פעילות

החברה מנהלת כ-48 מיליארד שקל (נכון לספטמבר 2018) עבור לקוחות פרטיים ומוסדיים באמצעות תיקי השקעות, קרנות השקעה אלטרנטיביות וקרנות נאמנות.
בית ההשקעות מציע מוצרי חיסכון והשקעה בניהול אקטיבי וגם השקעות פסיביות.
IBI מספק גם שירותי בורסה ללקוחות פרטיים ומוסדיים והוא מחזיק במחלקת מחקר המסקרת ענפים שונים. חבר הבורסה מספק שירותים בתחום הפצת ניירות ערך, עשיית שוק ובנקאות השקעות.
לבית ההשקעות תחומי פעילות נוספים, בהם מימון ואשראי לעסקים (SML). פעילות זו נעשית על ידי IBI מימון.
פעילות > IBI ניהול תיקים

IBI מעניקה שירותי ניהול השקעות למשקיעים פרטיים, תאגידים ומוסדיים ומנהלת נכסים בהיקף של כ-37.1 מיליארד שקל (נכון ל-31 בדצמבר 2023). החברה מציעה בין השאר תיק השקעות ממוקד חו"ל, תיק אג"ח חו"ל לפדיון, השקעה בחברות המחלקות דיבידנדים, פתרונות במעטפת אישית ללקוחות בעלי עושר פיננסי, השקעה במניות בישראל ובחו"ל ובאג"ח High Yield.
פעילות > שירותי בורסה

אי.בי.אי שירותי בורסה חברה בבורסה לניירות ערך בתל אביב ומפוקחת על ידי הרשות לניירות ערך והבורסה לניירות ערך בתל אביב. כמו כן, חברת מסלקת הבורסה משנת 1973, חברה במסלקת יורוקליר משנת 2014 והיחידה מבין החש"בים שחברה במסלקת המעו"ף. כמו כן, שירותי בורסה בעלת היתר כללי לפי סעיף 49א' לחוק ניירות ערך, אשר מאפשר לה להציע ללקוחותיה שירותי מסחר בניירות ערך באמצעות מערכת למסחר המנוהלת בידי בורסה מחוץ לארץ.
אי.בי.אי שירותי בורסה מספקת שירותי מסחר, משמורת ואשראי לצורך פעילות בניירות ערך עבור השוק המוסדי, התאגידי והקמעונאי (לרבות מסחר עצמאי), אשר כוללים קניה ומכירה של ניירות ערך ונגזרים סחירים ושאינם סחירים בארץ ובחו"ל. כמו כן, מעניקה שירותי בורסה שירותי עשיית שוק, המרות מט"ח, שירותי גידור ושירותי מחקר וייעוץ כשירות נלווה לשוק המוסדי וללקוחות כשירים, בהתאם להגדרה הקבועה בתוספת הראשונה לחוק הייעוץ על ידי מחלקת המחקר והמחלקה הכלכלית התומכות בפעילות הביצוע.
פעילותה של שירותי בורסה נחלקת לשלושה מגזרים עיקריים: מגזר ברוקראז' מוסדי, מגזר מסחר עצמאי ומגזר עסקי.
פעילות > IBI SMART - מסחר עצמאי

פעילות המסחר העצמאי משכה יותר מ-10,000 לקוחות חדשים ב-2023 באמצעות אפליקציה ייעודית בשם IBI SMART.
פעילות > IBI קרנות השקעה אלטרנטיביות

קרנות המשקיעות בנכסים בעלי מתאם נמוך לנכסים מסורתיים בשוק ההון, כגון מניות ואיגרות חוב.
אלו קרנות ההשקעה האלטרנטיביות הקיימות ב-IBI:
DATACOM - השקעה בנכסי נדל"ן מניב בתחום התשתיות הדיגיטליות.
SBL - השקעה בהלוואות גישור לטווח קצר למשפצי בתים בארצות הברית.
VOLCANO - השקעה בהלוואות גישור קצרות לחברות נדל"ן בארצות הברית.
אסטרטגיות CLO - השקעה בניירות ערך מגובים במאגר הלוואות בכירות.
ComRit - השקעה בנדל"ן מניב איכותי בארצות הברית.
TEVEL - השקעה בהלוואות גישור חוץ בנקאיות לעסקים בפולין.
LION - קרן ריט הרשומה למסחר בבורסה המשנית בספרד, המשקיעה בנכסי נדל"ן מניב בספרד.
IBI QCL - קרן שקלית מחלקת, העוסקת במימון הלוואות שפיצר לצרכים שונים לרבות שוק הנדל"ן
IBI CCF - השקעה במתן אשראי צרכני בארצות הברית.
קוואליטי QCF - השקעה בהלוואות גישור חוץ בנקאיות כנגד בטוחות נדל"ן.
IBI SPIKES - מימון לסטארט-אפים.
פעילות > IBI קרנות גידור

IBI מפעילה שלוש קרנות גידור:
ראם גלובל, המשלבת אסטרטגיית לונג-שורט ומסחר מבוסס מאקרו במדדי מניות.
ראם אקוויטי, שמטרתה השאת תשואה עודפת על פני מדד ת"א 125 ובסטיית תקן נמוכה יותר
ראם אופרטיוניטי, השואפת לנצל הזדמנויות בכלל המכשירים הפיננסיים, בדגש על אג"ח High Yield.
פעילות > IBI Pillar

מציעה השקעות בפרויקטים של נדל"ן מניב בחו"ל, בנויים, מאוכלסים ומניבים הכנסות. הפרויקטים בשותפות עם חברות נדל"ן מובילות בישראל ובחו"ל.
פעילות > IBI קרנות נאמנות

מציעה כ-125 קרנות נאמנות בניהול אקטיבי וקרנות נאמנות מחקות (פאסיביות), העוקבות אחרי מדדים שונים בארץ ובעולם. מנהלת נכסים בהיקף של כ-17 מיליארד שקל (נכון ל-31 בדצמבר 2023) והשלימה רכישה של קרנות פסיביות מפסגות, המנהלות כ-28 מיליארד שקל.
פעילות > IBI Capital

החברה מספקת שירותים פיננסים למגזר ההיי-טק, ביניהם שירותי נאמנות וניהול תוכניות הטבה לעובדים (ESOP), שירותי נאמנות ותפעול לעסקאות מיזוגים ורכישות, הערכות שווי לחברות, מימון לחברות טכנולוגיה, העברת הון בין דורי ועוד. בנוסף, החברה מספקת ללקוחותיה גם שירותי הוצאה חשבונאית בגין המענק ההוני.
ב-2018 רכשה את הפעילות לניהול תוכניות ההטבה לעובדים של בית ההשקעות "תמיר פישמן".
בשנת 2020 רכשה את פעילות הערכת שווי לסטארט –אפים S-CUBE. באותה שנה השיקה את קרן ההשקעות IBI Spikes IL, המעניקה מימון לסטארט-אפים בשיטת RBF, שיטת מימון ללא דילול בעלי המניות.
בשנת 2021 הקימה IBI Capital את חברת IBI Trust IL, המלווה משפחות בעלות הון בכל הקשור לתכנון מס, ניהול נכסי הנאמנות וכו'.
נכון ל-2024, IBI קפיטל משרתת יותר מ-3,000 חברות פרטיות, ציבוריות ובינלאומיות ויותר מ-150,000 מקבלי הטבה ובעלי מניות בארץ ובעולם.
ביולי 2024, IBI רכשה 60% ממניות חברת נקסטאייג', המנהלת כספים עבור סטארט־אפים, תמורת 130 מיליון שקל ולפי שווי של 216 מיליון שקל. מאז הרכישה היא נמצאת תחת IBI CAPITAL.
פעילות > אי.בי.אי. - ניהול וחיתום

"אי.בי.אי.-ניהול וחיתום" היא חברת חיתום בשליטת בית ההשקעות IBI. החברה היא חברה ציבורית שמניותיה נסחרות בבורסה בתל אביב. אי.בי.אי היא חברת חיתום מובילה בישראל, עם ניסיון של יותר מ-30 שנה בהן גייסה למאות חברות, בהן גם 23 חברות אמריקאיות, כ-380 מיליארד שקל.
אי.בי.אי ניהול וחיתום הוקמה בשם "אי.בי.אי חיתום" על ידי "אי.בי.אי בית ההשקעות" יחד רונן צלניר ויואב קפלן בשנת 1993. בתחילת שנת 2000 הונפקה החברה בבורסת תל אביב. בסוף 2002 נכנס בנק הפועלים להשקעה בחברה, ורכש 29% ממניות החברה תמורת כ-30 מיליון שקל. בעקבות הרכישה שונה שם החברה ל"פועלים אי.בי.אי. - ניהול וחיתום".
בשנת 2022, החל סכסוך מתוקשר בעקבות שינוי במדיניות התגמול לבכירים בחברה בניגוד להצבעת בעלי המניות ובפרט בנק הפועלים. בעקבות הסכסוך דרש הבנק להסיר את שמו משם החברה, והחל מינואר 2023 שונה שם החברה לאי.בי.אי ניהול וחיתום. בשנת 2024 השלים בנק הפועלים את מכירת מלוא החזקותיו בחברה לבית ההשקעות אי.בי.אי ולערי סטימצקי.
פעילות > הון סיכון

בסוף שנת 1992, הקימה קבוצת "אי.בי.אי", בשותפות עם מאיר כפיר ויואב קפלן, את אחת מקרנות ההון סיכון הראשונות בישראל - קרן "סטפס ונצ'רס" (Steps Ventures). הקרן הוקמה במסגרת תוכנית יוזמה (תוכנית ממשלתית לעידוד השקעות הון סיכון במדינת ישראל). הקרן הורכבה משתי ישויות, חברת ניהול בשם "צעדים השקעות בטכנולוגיה" וחברת השקעות בשם "מהלכים השקעות בטכנולוגיה". בשנת 1996 רכשה חברת אריסון השקעות 41% מ"צעדים". לאחר שגייסה כ-20 מיליון דולר ממשקיעים מוסדיים בישראל, ביניהם: בהם מגדל, בנק יהב, כלל ביטוח וקופות הגמל של בנק מזרחי, החלה להשקיע בחברות הזנק ישראליות בתחילת דרכם.
ההשקעות הראשונות של הקרן היו בשתי חברות שנמנו אז עם קבוצתו של היזם דוידי גילה, DSPC ו-DSPG. הראשונה נמכרה לאינטל תמורת 1.6 מיליארד דולר והשנייה הונפקה בבורסת הנאסד"ק. בממוצע מימשה הקרן פי 5 על הכסף שהשקיעה. חברות נוספות בהם השקיעה היו: חברת התכונה ואלור שהונפקה בבורסה של פרנקפורט. הקרן השקיעה בה בשנת 1994 כמיליון דולר ועשתה פי 20 על הכסף. חברת פאוור דיזיין שנמכרה ב-2006 לחברת מיקרוסמי תמורת 542 מיליון דולר. חברת אקורד נטוורקס שהונפקה בנאסד"ק ואחר כך נמכרה לחברת פוליקום. וחברת יורוקום תקשורת סלולרית אותה מימשה ברווח של פי 8 על השקעתה.
הקרן לא גייסה קרנות המשך, ולאחר שכמעט כל החברות שבהן השקיעה יצאו לאקזיט או נמחקו, הוחלט בשנת 2006 לסיים את פעילותה.
ארית תעשיות

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 מייסדים:  כור תעשיות. דוד קוליץ
 תקופת הפעילות:  1979–הווה (כ־46 שנים)
 חברות בנות:  רשף טכנולוגיות בע"מ
 מיקום המטה:  שדרות
 משרד ראשי:  אור יהודה
 שווי שוק:  1.34 מיליארד ש"ח (26 בינואר 2025)
 הכנסות:  57.8 מיליון ש"ח (2023)
 רווח תפעולי:  14 מיליון ש"ח (2023)
 רווח:  10.6 מיליון ש"ח (2023)
 הון עצמי:  52.6 מיליון ש"ח (2023)
 סך המאזן:  91.8 מיליון ש"ח (2023)
 יו"ר:  צבי לוי
 מנכ"ל:  חיים שטפלר
ארית תעשיות היא חברת החזקות ישראלית הפועלת באמצעות חברות בת בפיתוח, ייצור ושיווק מרעומים אלקטרוניים ומערכות אלקטרואופטיות לשוק הביטחוני. עיקר פעילות החברה מתבצעת באמצעות חברת הבת "רשף טכנולוגיות בע"מ". ארית תעשיות היא חברה ציבורית שמניותיה נסחרות בבורסה לניירות ערך בתל אביב.
היסטוריה > הקמת החברה

החברה התאגדה בישראל במאי 1979 כחברה פרטית בשם "רנלי השקעות בע"מ". פעילותה החלה בפועל במרץ 1981, עת שינתה את שמה לשם "ארית תעשיות אופטיות בע"מ", במטרה לעסוק בתכנון, פיתוח וייצור של רכיבים אלקטרואופטיים, המיועדים לתעשייה האלקטרואופטית האזרחית והצבאית, במפעל שהוקם בירושלים. החברה הוקמה ביוזמת קונצרן "כור תעשיות" ואיש העסקים דוד קוליץ, שהיו באותה עת בעלי המניות העיקריים של החברה. בסוף 1982 ביצעה החברה הנפקה ראשונה לציבור ומניותיה נרשמו למסחר בבורסה לניירות ערך בתל אביב. למנכ"ל החברה מונה האלוף (מיל') משה (מוסה) פלד. היא רכשה 33% ממניות חברת אופיר אופטיקה, והקימה חברת בת בארצות הברית בשם "דיימונד אלקטרו אופטיקס". בתום שנת הפעילות המלאה השנייה שלה (אפריל 1984) רשמה רווח נקי של 92 מיליון שקל ישן.
בפברואר 1986 שינתה החברה את שמה לשם "ארית תעשיות אופטרוניות בע"מ". באפריל אותה שנה גייסה 6 מיליון דולר על ידי הנפקת מניות בארצות הברית, שם הם נסחרו מעבר לדלפק. בסוף 1988 אוחדה פעילות "ארית - תעשיות אופטרוניות" ו"אופיר אופטיקה" תחת הנהלה משותפת. באתר אחד באזור התעשייה הר חוצבים בירושלים.
היסטוריה > שינוי תחום הפעילות

באוקטובר 1989 רכש דוד קוליץ תמורת 1.65 מיליון דולר 20% ממניות "ארית" שהחזיק קונצרן כור. כעבור כחודשיים בלבד מימש קוליץ את כל ההשקעה שלו, ומכר את השליטה בארית לחברת "ישטק", תמורת כ־5 מיליון דולר. מיד אחר כך החלו שורה של מהלכים עסקיים עם חברת "ג׳יאוטק", חברת השקעות שהחזיקה במספר חברות אזרחיות וביטחוניות בישראל וארצות הברית. בינואר 1990 מכרה "ארית" את המכונות והציוד שלה לחברה הבת "אופיר אופטרוניקה". בתחילת 1991 נמכרה אופיר עצמה לשלושת מייסדיה, ששלושה חודשים אחר כך הנפיקו אותה בבורסה באופן עצמאי. הפעילות התעשייתית של "ארית" למעשה הופסקה בשלב זה, ומינואר 1991, מרבית נכסיה היו השקעות במניות ואיגרות חוב להמרה של חברת "ג׳יאוטק".
במהלך 1992 רכשה "ארית" מחברת "ג׳יאוטק" שתי חברות שעוסקות בטכנולוגיה צבאית - חברת "רשף טכנולוגיות" וחברת "ג׳ריקו פרסיזן". באותה שנה שינתה החברה את שמה לשמה הנוכחי - "ארית תעשיות בע"מ". בתחילת 1993 רכשה חברת ההשקעות "אוורגרין" של איש העסקים יעקב בורק את השליטה בחברה. שנה וחצי אחר כך נמכרה השליטה תמורת 4 מיליון דולר לחברת תאת טכנולוגיות.
בשנת 1993 הייתה "ארית" שותפה להקמת חברת "טלגייט", שפיתחה טכנולוגיה לעברת טלפוניה ונתונים על רשתות של טלוויזיה בכבלים. בינואר 2000 נמכרה לחברת "טריון", תמורת 135 מיליון דולר במניות, שחלקה של "ארית" בחברה היה שווה כ-30 מיליון דולר.
בשנים 1996–1997 נקלעה החברה לקשיים עסקיים, בשל ירידה בהיקף מכירות המרעומים לפגזים עם סיום המלחמה הקרה, והכנסותיה של חברת הבת רשף נפלו ב-50%. ביולי 1996 מונה שלום חגי למנכ"ל, במטרה ליישם בחברה תוכנית הבראה, שעיקרה הייתה מכירת פעילויות מפסידות. בקיץ 1997 רכשו איש העסקים בני שבתאי ומשפחתו את השליטה בחברה. בעקבות מכירת חברת "טלגייט" ב-2000 השתפר מצבה הפיננסי של החברה. בשנים 1999–2002 שימש שמואל בכר כמנכ"ל החברה.